[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "Intel loodab pugeda tehisintellektiga o\u0303pilaste hingesu\u0308gavusse"}, {"text_idx": "#000007", "text": "Pandeemia sunnil alanud zoomi-tundide kogemusest tuli va\u0308lja, et ekraanil ruudukestest vaatavate laste na\u0308gudest ei saa aru, mida nad vajavad. Ettevo\u0303te Intel esitles hiljuti o\u0303petajatele mo\u0303eldud to\u0308o\u0308riista, mis kasutab nende lahti mo\u0303testamiseks tehisintellekti abi, vahendab R2 tehnikakommentaaris Kristjan Port."}, {"text_idx": "#000009", "text": "Inimese ilmed sisaldavad hulganisti so\u0303natut informatsiooni. Sugugi mitte harva o\u0308eldud so\u0303nadele vastupidist. Na\u0308iteks vo\u0303ib so\u0303num olla \"ma vihkan sind\", aga na\u0308gu naerab. Kas selline tagurpidine so\u0303numikonflikt kasutab kontrasti, et ro\u0303hutada vastupidist mo\u0303tet, u\u0308tlemaks, kuidas isegi tagurpidise olukorra kiuste u\u0308tleja tegelikult armastab so\u0303numi subjekti? Teisalt on ka so\u0303nadega o\u0308eldus ma\u0308a\u0308ramatust, vo\u0303imalusi mo\u0303tet u\u0308hel vo\u0303i teisel moel to\u0303lgendada."}, {"text_idx": "#000010", "text": "So\u0303nadega edastatavat mo\u0303tet uurib semantika. Suures pildis jaguneb so\u0303numist arusaamise va\u0308ljakutse kaheks. Kompositsioonisemantika pu\u0308u\u0308ab mo\u0303ista, kuidas so\u0303numi osad, nagu so\u0303nad, nende kombinatsioonid ja omavahelised suhted moodustavad suuremate va\u0308ljendite, na\u0308iteks lausete ta\u0308henduse. Seevastu leksikaalne semantika pu\u0308u\u0308ab tabada konkreetsete so\u0303nade ta\u0308henduslikku olemust."}, {"text_idx": "#000012", "text": "Inimestena oleme harjunud so\u0303nade, intonatsiooni ja ilmete mitmeti to\u0303lgendatavusega. Vo\u0303imalik, et suhtlusvigadega kaasneb midagi kasulikku. Vastasel juhul oleks evolutsioon nende tekke arusaamatuse potentsiaalselt surmavate tagaja\u0308rgedega va\u0308lja juurinud ja meie suhtlus kulgeks alati matemaatilise ta\u0308psusega. Vead vo\u0303ivad olla inimeste kaitsmise huvides, pakkuda osapooltele testimise ja taandumise vo\u0303imalusi jmt."}, {"text_idx": "#000013", "text": "Vahest on tegemist fotokaameratest tuttava ja\u0308rk-ja\u0308rgulise semantilise teravustamisega. Inimeste suhtlemises on vaja lakkamatult keskenduda, sest inimlaste mo\u0303ttemaailm on va\u0308ga muutlik. Igatahes on suhtluse ma\u0308a\u0308ramatus harjumuspa\u0308rane ega po\u0303hjusta ebamugavust. Ebamugavaks vo\u0303ib osutuda liigne konkreetsus."}, {"text_idx": "#000014", "text": "Ometi on konkreetsust no\u0303udvaid olukordi. U\u0308ks iseloomulik na\u0308ide on koolis o\u0303petaja ku\u0308simustele vastamine. Ebama\u0308a\u0308rase jutu puhul na\u0308hvab pedagoog, et vastuses puudub sisu vmt. U\u0308htlasi pu\u0308u\u0308avad paljud o\u0303petajad olla kuivapoolsed ja faktikesksed, lootuses edastada ko\u0303ige ta\u0308htsam ja va\u0308ltida ku\u0308llastamast o\u0303pilase piiratud ta\u0308helepanu belletristiliste kaunistustega. Samal ajal ja\u0308lgib o\u0303petaja vaikivast klassist o\u0303hkuvast so\u0303natust informatsioonist, kas ollakse ta\u0308helepanelikud, kas tuleks muuta tempot, esitada ku\u0308simusi, korrata o\u0308eldut vo\u0303i ka\u0308ratada tu\u0308hja pilguga Toomasele, et see ei ja\u0308a\u0308ks magama."}, {"text_idx": "#000015", "text": "Pandeemia sunnil alanud zoomi-tundide kogemusest o\u0303piti, et ekraanil ruudukestest vaatavate laste na\u0308gudelt ei saa aru, kas nad saavad aru, vajavad kordamist, teistmoodi seletamist, tegelevad millegi muuga vo\u0303i magavad lahtiste silmadega. Mikrokiipe valmistav Intel otsustas o\u0303petajat aidata tehisintellektpo\u0303hise laste na\u0308gude valvuriga. Koosto\u0308o\u0308s virtuaalse klassi to\u0308o\u0308vahendeid valmistava ettevo\u0303ttega Classroom Technologies loodi Zoomi keskkonda na\u0308gudelt emotsionaalse seisundi lugemise to\u0308o\u0308riist."}, {"text_idx": "#000016", "text": "Mo\u0303lemad ettevo\u0303tted soovivad anda o\u0303petajale o\u0303pilastega paremaks suhtlemiseks ta\u0308iendavat teavet. Intel va\u0308idab, et nende su\u0308steem suudab na\u0308oilmetest tuvastada, kas o\u0303pilastel on haridusliku sisuga suheldes igav, on nad hajameelsed vo\u0303i segaduses. Virtuaalse o\u0303ppeto\u0308o\u0308 formaat ei kao a\u0308ra. Samas vana, paanika korras kasutusele vo\u0303etud metoodikaga ei tasu ja\u0308tkata. Kellelegi ei ole saladuseks, et virtuaalsed tunnid kahjustasid o\u0303ppeto\u0308o\u0308 kvaliteeti. Midagi peab kogemusest o\u0303ppima, mille u\u0308heks ma\u0308rgiks ongi ka\u0308esolev tehnoloogiline pu\u0308u\u0308dlus."}, {"text_idx": "#000017", "text": "See ei ole garantii uutest vigadest hoidumiseks. Kriitikud va\u0308idavad, et na\u0308oilmete vo\u0303i muude va\u0308liste signaalide po\u0303hjal pole vo\u0303imalik ta\u0308pselt kindlaks teha, kas keegi tunneb igavust, segadust, ro\u0303o\u0303mu vo\u0303i kurbust. O\u0303petajale vo\u0303ib nutikas abiline tunduda kasulik. Vo\u0303ib-okka vo\u0303iks ta vaagida ku\u0308simust, mida loeks tehisintellekt Zoomi ruudukeses o\u0303petajat ta\u0308helepanelikult ja\u0308lgiva noore Hannibal Lecteri na\u0308ost. Kas o\u0303petaja harkna\u0308a\u0308re on ohus?"}, {"text_idx": "#000019", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000027", "text": "Spotify'd vaevavad va\u0308iksemad ja suuremad ku\u0308berkelmid"}, {"text_idx": "#000029", "text": "Tippu\u0308likoolid asuvad uurima neljapa\u0308evase to\u0308o\u0308na\u0308dala vo\u0303imalikkust"}, {"text_idx": "#000033", "text": "Video: seminar Eesti teaduseetika hetkeseisust ja tulevikust"}, {"text_idx": "#000046", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]